ทร.ภาค3 ต้อนรับนักเรียนนายเรืออินเดีย นำเรือ 4 ลำ ร่วมฝึกที่ภูเก็ต
วันที่ 27 ต.ค. 59 ที่ท่าเทียบเรือน้ำลึก บ้านอ่าวมะขาม ต.วิชิต อ.เมืองภูเก็ต นาวาเอกกฤษฎา รัตนสุภา รองเสนาธิการทัพเรือภาคที่ 3 พร้อมด้วย เจ้าหน้าที่ทหารเรือทัพเรือภาคที่ 3 ร่วมต้อนรับคณะผู้บังคับการ และนักเรียนนายเรือของทัพเรืออินเดีย ตามโครงการเข้าเยี่ยมเมืองท่า ของหมู่เรือฝึกนักเรียนนายเรืออินเดีย ก่อนจะมีการฝึก PASSEX ร่วมกัน ที่บริเวณทิศตะวันตกของเกาะภูเก็ต ,สำหรับหมู่เรือฝึกนักเรียนนายเรืออินเดียครั้งนี้ มีจำนวน 4 ลำ ประกอบด้วย เรือ INS TIR กำลังพล 120 นาย ประกอบด้วย นายทหาร 20 นาย นักเรียนนายเรือ 120 นาย เป็นเรือประเภทเรือฝึก, เรือ INS SUJATA กำลังพล 60 นาย เป็นเรือลาดตระเวน ชั้น SUKANYA, เรือ INS SUDARSHINI กำลังพล 61 นาย เป็นเรือใบ 3 เสา และเรือ ICGS VARUNA กำลังพล 96 นาย เป็นเรือยามฝั่ง โดยมี CAPT DJ REVAR เป็นผู้บังคับหมู่เรือฝึกนักเรียนนายเรือ และผู้บังคับการเรือ INS TIR,ทั้งนี้ ที่ผ่านมา ทร.ไทย และ ทร.อินเดีย มีความสัมพันธ์อันดีต่อกัน โดยมีการฝึกแ ละเยี่ยมเมืองท่าแลกเปลี่ยนกันมาตลอด และยังทำการฝึกร่วมเป็นครั้งคราว นับตั้งแต่ปี 2538 เป็นต้นมา ในการฝึก เป็นลักษณะการฝึก PASSEX เช่น การฝึกรับส่งสิ่งของในทะเล การปราบปรามการกระทำอันเป็นโจรสลัด การขจัดคราบน้ำมัน เป็นต้น. 
ทัพเรือภาคที่ 3 ร่วมต้อนรับคณะผู้บังคับการ และนักเรียนนายเรือของทัพเรืออินเดีย เข้าเยี่ยมเมืองท่า ก่อนฝึก PASSEX ร่วมกันในทะเลภูเก็ต 
PASSEX,ฝึก PASSEX,นักเรียนนายเรืออินเดีย,ทหารอินเดีย,ทัพเรือภาค3,ภูเก็ต